open-index/open-wikipedia-markdown huggingface dataset:
נשקני, טיפשון

**נשקני, טיפשון** (באנגלית: **Kiss Me, Stupid**) הוא סרט קומדיה אמריקאי בשחור-לבן משנת 1964 בהפקתו ובבימויו של בילי ויילדר, עם דין מרטין, קים נובק וריי וולסטון  בתפקידים הראשיים.

התסריט נכתב על ידי בילי ויילדר ואי. אל. איי. דיאמונד והוא מבוסס חלקית על המחזה האיטלקי "השעה המסנוורת" של אנה בונאצ'י שהיה גם השראה לסרט "אישה ללילה" בכיכובה של ג'ינה לולובריג'ידה (1952).

השירים בסרט נכתבו על ידי ג'ורג' גרשווין ואיירה גרשווין.

## תקציר העלילה
דינו (דין מרטין) הוא זמר נערץ בארצות הברית ורודף שמלות ידוע.

לאחר הופעה בלאס וגאס הוא נוסע להופיע בקולנוע וטלוויזיה בלוס אנג'לס עם גדולי הזמרים. בדרך הוא נעצר לתדלוק בעיירה הקטנה קליימקס בנבדה אצל בארני (קליף אוסמונד).

בקליימקס גרים אורוויל ספונר (ריי וולסטון) ואשתו זלדה (פלישיה פאר). אורוויל הוא מורה לפסנתר וגם נגן אורגן בכנסייה. זלדה צעירה מאורוויל ויפהפייה וזה גורם לו להיות בעל קנאי. הוא חושד בחלבן ואפילו בתלמיד שלו בן ה-15, שהם מחזרים אחרי זלדה.

בארני כותב תמלילים לשירים שאורוויל מלחין ומקווה שהם יתפרסמו אי פעם. כשהוא מזהה את דינו, הוא יודע שזו ההזדמנות שלו. הוא קורא מיד לאורוויל, גורם לתקלה במנוע מכוניתו של דינו ומציע לו להתארח צל אורוויל כי התיקון יארך עד הבוקר.

דינו מסכים בלית ברירה אבל אומר לאורוויל כי הוא מוכרח לשכב עם אישה אחרת יהיה לו "כאב ראש".

בארני אומר לאורוויל ליזום ריב עם זלדה כדי שתברח מהבית. היא בורחת להוריה ובאותו זמן הוא נוסע בארני למועדון ההימורים "כפתור הבטן" ומביא משם את פולי "האקדח" (קים נובק) שהיא מלצרית ונערת ליווי במקום. הוא משלם לה 25 דולר כדי שתתחזה כאשתו של אורוויל.

דינו מתחיל מיד עם פולי למרות שהיא מוצגת לפניו כאשתו של אורוויל. הם אוכלים ושותים ואורוויל שר לו את השיר "סופיה" שדינו מסכים לקנות ולבצע. אורוויל השיכור חושב שפולי היא אשתו וזורק את דינו החוצה.

בינתיים לא יכולה זלדה לשמוע את תוכחות אמה מדוע נישאה לאורוויל. היא חוזרת הביתה ומבחינה באורוויל ופולי. היא נוסעת למועדון ההימורים ומשתכרת. בעלת המועדון משכיבה אותה בקרון של פולי. באותו זמן מגיע דינו לקרון בו שוכבת זלדה והיא מתמסרת לו, מידה כנגד מידה.

זלדה רוצה להתגרש ובארני מארגן להם פגישה אצל עורך דין. בחנות טלוויזיות מקרינים תוכנית עם דינו ששר את "סופיה" ומדבר על אורוויל ובארני שהופכים מיד למפורסמים. אורוויל אומר לזלדה שהוא מבולבל ממה שקרה. פולי עוברת במקום עם הקרון הנגרר שלה ומנופפת להם בדרכה למצוא את מזלה במקום אחר. זלדה מחבקת את אורוויל ואומרת לו "נשקני, טיפשון".

## צוות השחקנים

## קישורים חיצוניים

* קדימון לסרט, באתר יוטיוב
* סצנת הסיום של הסרט, באתר יוטיוב
* הסרט, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1964
קטגוריה:סרטי בילי ויילדר
קטגוריה:סרטי קומדיה אמריקאיים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים אמריקאיים
פאי דלעת

**פאי דלעת** הוא פאי עם מלית חביצה על בסיס דלעת. פאי דלעת נאכל בדרך כלל במהלך הסתיו ותחילת החורף. בארצות הברית ובקנדה מכינים אותו לחג ההודיה, ליל כל הקדושים ולחגים אחרים המתקיימים בעונת הדלעת.

צבע המלית נע בין כתום לחום. למלית מתווספים בדרך כלל קינמון, זנגביל, אגוז מוסקט וציפורן. יש שמשתמשים בפלפל אנגלי במקום ציפורן ומוסקט, כיוון שטעמו דומה לטעם של שניהם יחד. לפעמים משתמשים גם בהל ווניל כתבליני הבלילה. תערובת התבלינים נקראת פאמפקין ספייס.

המלית עשויה לעיתים קרובות משימורי דלעת, וכן יש מליות הנמכרות מוכנות (כולל התבלינים), העשויות בעיקר מזנים של דלורית.

## הכנה
ממוזער|בלילה של פאי דלעת.
פאי העשוי מדלועים מכיל בדרך כלל דלועים שקוטרם כ-. הדלועים קטנות בהרבה מזו של ג'ק-או-לנטרן. השלב הראשון בהכנה, הוא להוציא את תכולת הדלעת, לחתוך אותה לשני חצאים ולהוציא מתוכה גם את הזרעים. שני החצאים מחוממים עד לריכוך בתנור, או שהם מבושלים על אש נמוכה על כיריים או בתנור מיקרוגל.

הבלילה מעורבבת עם ביצים, חלב מרוכז מאודה ו/או ממותק, סוכר ותערובת תבלינים הנקראת תבלין פאי דלעת, הכוללת אגוז מוסקט ותבלינים אחרים (למשל זנגביל, קינמון, ציפורן, פלפל אנגלי ותירס) ואז נאפה בתבנית אפייה. בין היתר, יש פאי מקביל בו משתמשים במילוי של בטטה או דלורית.

## היסטוריה
[שמאל|ממוזער|פאי דלעת תוצרת בית ב[חג ההודיה.]]

כיום, ברחבי קנדה וארצות הברית, נהוג להגיש פאי דלעת לאחר ארוחת חג ההודיה. בנוסף, חברות מזון מודרניות רבות מייצרות מוצרים בטעם פאי דלעת עונתיים כגון: ממתקים, עוגת גבינה, קפה, גלידה, פרנץ' טוסט, ופלים ופנקייק, ומבשלות רבות מייצרות בירה עונתית; אם כי בדרך כלל לא בטעם דלעת, אלא בתוספת של תבליני פאי דלעת.

בנוסף לכך, ישנן תערובות פאי דלעת מתוצרת מסחרית שעשויה מסוגים שונים של דלועים.

## שיאים
פאי הדלעת הגדול בעולם הוצג בניו ברמן, אוהיו, בפסטיבל הדלעת. הפאי נוצר ב-25 בספטמבר 2010. הפאי כלל  דלעת משומרת,  חלב מאודה, 2,796 ביצים,  מלח בישול,  קינמון ו- סוכר.

משקל הפאי הסופי היה  ונמדד בגובה של . בעקבות כך, נכנס לספר השיאים של גינס.

## ראו גם
* בונדווארה

## קישורים חיצוניים

## הערות שוליים

דלעת
קטגוריה:אילינוי: סמלים
קטגוריה:מטבח ניו אינגלנד
קטגוריה:מאכלי ליל כל הקדושים
קטגוריה:מאכלי חג המולד
קטגוריה:מאכלי חג ההודיה
קטגוריה:מאכלי דלעת
נתן סדרבלום

**נָתָן סֶדֶרְבְּלוּם** (בנורווגית: **Nathan Söderblum**; 15 בינואר 1866 – 12 ביולי 1931) היה איש דת שוודי. זוכה פרס נובל לשלום לשנת 1930.

## ביוגרפיה

סדרבלום נולד ב-15 בינואר 1866 ביבלבורג. החל ללמוד בשנת 1883 באוניברסיטת אופסלה. סדרבלום הוסמך לכהן ככומר לאחר לימודים בארצות הברית בשנת 1893. בשנים 1894–1901 כיהן כתפקידים שונים בנציגות השוודית בפריז שבצרפת, שם הכיר את יוהאן אוגוסט סטרינדברג ואת אלפרד נובל.

בשנים 1912–1914 כיהן סדרבלום כפרופסור ללימודי דתות באוניברסיטת לייפציג. בזמן מלחמת העולם הראשונה ניסה סדרבלום לקדם יוזמה דתית לקידום השלום ושמירת זכויותיהם של שבויי המלחמה והפליטים.

כיהן כחבר האקדמיה השוודית בשנים 1921–1932.

סדרבלום נפטר ב-12 ביולי 1931.

## קישורים חיצוניים

* 
* 
* 

קטגוריה:זוכי פרס נובל לשלום
קטגוריה:בוגרי אוניברסיטת אופסלה
קטגוריה:זוכי פרס נובל שוודים
קטגוריה:סגל אוניברסיטת לייפציג
קטגוריה:חברי האקדמיה השוודית
קטגוריה:מעוטרי אות לגיון הכבוד
קטגוריה:מעוטרי מסדר הוורד הלבן של פינלנד
קטגוריה:אישים שהונצחו על בולי גרמניה
קטגוריה:ילידי 1866
קטגוריה:נפטרים ב-1931
עוגת ליל כל הקדושים

[250px|עוגת ליל כל הקדושים מעוטרת ברוחות רפאים, קורי עכביש, גולגולות, עצמות ארוכות ועכבישים. על העוגה יש מנורת [ג'ק-או-לנטרן.|ממוזער]]
**עוגת ליל כל הקדושים** היא עוגה ובה קישוטים וסמלים בנושא ליל כל הקדושים. ניתן להכין אותה באמצעות שימוש בצבעי ליל כל הקדושים המסורתיים, כגון שחור וכתום והיא עשויה להיות מעוטרת בסמלים מגוונים ורבים של החג, עם נושאים שונים שקשורים אליו. בין היתר, מקשטים אותה בקישוטי חג מסורתיים כמו דלעת, רוחות רפאים, עצמות וכולי.

## סקירה כללית
עוגת ליל כל הקדושים נוצרת עם סמלים ונושאי ליל כל הקדושים. נהוג להכין את העוגה ואת הציפוי שלה בצבעי כתום ושחור, מכיוון שכתום הוא צבע מסורתי המשויך לליל כל הקדושים. (הצבע של הדלעת, המשמשת ליצירת ג'ק-או-לנטרן) שחור הוא עוד צבע מסורתי של החג היות שמדובר בחג "אפל" לכאורה. במרוצת השנים, פותחו צבעי מאכל בצבעים הללו שאפשרו ליצור עוגות בצבעים הרצויים. לעיתים, מוכרים ומכינים עוגות גזר כעוגות ליל כל הקדושים, בשל צבען הכתום.

כמו כן, ישנן עוגות ליל כל הקדושים שעשויות מגבינה, שוקולד וכולי. בין היתר, ישנן עוגיות ליל כל הקדושים (שמעוצבות גם הן ברוח החג), מאפינס וקינוחים נוספים. כל אותם הקינוחים נחשבים כחלק מהקישוטים המסורתיים של החג. יש המקשטים את הקינוחים בסוכריות תירס וסוכריות דלעת.

## מסחר
חברות מזון מסוימות מייצרות כמויות מסחריות של עוגות ליל כל הקדושים, כמו החברה "Hostess Brands", המייצרת את המותג "Hostess CupCake", עבור ליל כל הקדושים. עוגות אלו נאפות בצורת מאפין, עם מילוי קרם ובציפוי כתום ופס שוקולד בצבע חום. הן נמכרות בחודש בו חוגגים את ליל כל הקדושים.

## נושאים
ניתן להכין עוגות ליל כל הקדושים במראה של ג'ק-או-לנטרן ודלועים. כמה מהנושאים לעוגות ליל כל הקדושים כוללים גם שימוש בירקות כמו עגבניות על מנת ליצור קישוטים שונים ומגוונים. בנוסף, ישנה עוגת קורי עכביש, אותה מכינים באמצעות זיגוג של מרכיבים שונים. רבים מכינים עוגות שדומות לבתי קברות, זומבים, ערפדים וכולי. עוגות נוספות כוללות בתוכן עיצובים בבצק סוכר, בצורה של מכשפות, גולגולות, מוחות ועצמות.

### גלריה

קובץ:Halloween pumpkin cake 2015.JPG|עוגת ליל כל הקדושים בצורת ג'ק-או-לנטרן, עם כובע מכשפות
קובץ:Cheesecake for Halloween.jpg|עוגת גבינה בסגנון ליל כל הקדושים
קובץ:Halloween graveyard cake.jpg|עוגת ליל כל הקדושים בצורת בית קברות
קובץ:Mummy cake (8122502298).jpg|עוגת מומיה של ליל כל הקדושים
קובץ:Spider cake, 2008.jpg|עוגת עכביש של ליל כל הקדושים
קובץ:Jack-o'-lantern pumpkin cake pops, October 2011.jpg|סוכריות על מקל בצורת דלועים
קובץ:Halloween cupcakes - pumpkin cake (6821031097).jpg|מאפינס בצורת דלועים
קובץ:Halloween ghost cake.jpg|עוגה מעליה ניצבות שתי רוחות רפאים
קובץ:Halloween cake.JPG|עוגת ליל כל הקדושים בצורת דלעת


## ראו גם

* ברמברק - עוגת ליל כל הקדושים מסורתית מהמטבח האירי

## קישורים חיצוניים

## הערות שוליים

ליל כל הקדושים
קטגוריה:מאכלי ליל כל הקדושים
אנטיגן סגולי של הערמונית

שמאל|250px
**אנטיגן סגולי של הערמונית** (באנגלית: **Prostate-specific antigen**; בראשי תיבות: **PSA**; שם נוסף: **kallikrein-3** ובקיצור: **KLK3**) הוא גליקופרוטאין (באנגלית: Glycoprotein)  המופרש על ידי תאי האפיתל של בלוטת הערמונית אצל גברים.

## בדיקת PSA
בדיקת ה-PSA היא בדיקת סקר ואין ביכולתה לשלול או לאמת אבחנה של סרטן הערמונית. לשם כך יש לבצע בדיקות נוספות, כגון בדיקה רקטאלית, ביופסיה, או צילומי הדמיה רפואית.

כיום שורר חשש מסוים בקרב החוקרים בנוגע לאמינותה וליעילותה של בדיקת ה-PSA, מכיוון שיש בה אחוז גבוה של בדיקות שליליות כוזבות (כשליש), ובדיקות חיוביות כוזבות (כ-60 אחוז), דבר העלול להביא לבדיקות אבחון וטיפולים מיותרים, על סמך הבדיקות החיוביות הכוזבות. בארצות הברית שוררת מחלוקת בין האגודה למלחמה בסרטן ואגודת האורולוגים, שממליצים על בדיקה זו, לעומת המכון הלאומי לסרטן והארגון הראשי לרפואה מונעת, שלא ממליצים על בדיקה זו כבדיקת סקר ואף ממליצים לא לבצעה. 
דאגה נוספת היא אבחון יתר של סרטן הערמונית, זאת אומרת אבחנה ברורה של סרטן, אך כזה שלא יפגע לעולם באיכות חיי המטופל וכמובן לא יגרום למותו.
אחת ההערכות היא שעבור כל 1000 איש המבצעים סקירה לסרטן הערמונית בעזרת בדיקת דם (PSA) בודדת, אצל שני אנשים בלבד יימנע מוות מהמחלה, לעומת 28 איש, שאצלם המחלה תאובחן אך בצורת אבחון יתר.

## קישורים חיצוניים

* בדיקת אנטיגן סגולי של הערמונית (PSA) ( Prostate-Specific Antigen Test ), באתר "אינפומד"
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אורולוגיה
קטגוריה:גליקופרוטאינים
קטגוריה:בדיקות דם
אשיאן בר נדבך

**אשיאן (או אשיין) בר נדבך** היה אמורא בבלי בדור השני, המוזכר בתלמוד פעמים בודדות.

## אזכוריו בתלמוד
בתלמוד הבבלי מוזכר שאמר בשמו של רב יהודה דין בהלכות סת"ם, ויש גורסים שאמר דין זה בשם רב. דין נוסף שאמר בהלכות סת"ם, אמר רבי זעירא בשמו בתלמוד ירושלמי, שם נקרא "אשייאן בר נידבה".

היה חתנו של רבי ייבא, שפירש בשם רב את דברי הברייתא הקובעת כי כאשר אדם בונה כותל (קיר) הסמוך לכותל חבירו, עליו להרחיק את הכותל מכותל חבירו כדי שלא יסתיר את אור השמש, וקבע שהמרחק הדרוש להרחקה הוא כרוחב חלון.
## שמו
לדעת הרב ראובן מרגליות ייתכן ש"אשיאן בר נדבך" זהו כינוי שניתן לחתנו של ייבא על שם ההלכה בענייני כותל שאמר בשם רב, ועל פי הפסוק בספר עזרא  - "אשוהי" הם יסודות, ו"נדבך" פירושו שורת אבנים.

## קישורים חיצוניים

* 
* 
## הערות שוליים

קטגוריה:הדור השני לאמוראי בבל
קטגוריה:תלמידי רב
קטגוריה:תלמידי רב יהודה
איוואר גיאוור

**איוואר גיאוור** (בנורווגית: **Ivar Giæver**; 5 באפריל 1929 - 20 ביוני 2025) היה פיזיקאי אמריקאי יליד נורווגיה. זוכה פרס נובל לפיזיקה לשנת 1973 יחד עם בריאן ג'וזפסון ולאו אסאקי.

## ביוגרפיה
גיאוור נולד ב-5 באפריל 1929. 

בשנת 1952 קיבל תואר בהנדסת מכונות מהאוניברסיטה הנורווגית למדעים וטכנולוגיה. 

בשנת 1954 היגר מנורווגיה לקנדה, והועסק בחטיבה הקנדית של ג'נרל אלקטריק. 

הוא עבר לארצות הברית ארבע שנים מאוחר יותר והצטרף למטה החברה במדינת ניו יורק. 

בשנת 1964 גיאוור סיים את לימודי הדוקטורט שלו. באותה השנה קיבל גם אזרחות אמריקאית.

## קישורים חיצוניים

* 

* 

קטגוריה:קצרמר נורווגים
קטגוריה:מהגרים מנורווגיה לארצות הברית
קטגוריה:חברי האקדמיה הלאומית למדעים של ארצות הברית
קטגוריה:זוכי פרס נובל לפיזיקה
קטגוריה:זוכי פרס נובל נורווגים
קטגוריה:זוכי פרס נובל אמריקאים
קטגוריה:ביופיזיקאים אמריקאים
קטגוריה:אתאיסטים אמריקאים
קטגוריה:בוגרי המכון הפוליטכני רנסלר
קטגוריה:אמריקאים שנולדו ב-1929
קטגוריה:אמריקאים שנפטרו ב-2025
ארתור הנדרסון

**ארתור הנדרסון** (באנגלית: **Arthur Henderson**; 13 בספטמבר 1863 – 20 באוקטובר 1935) היה פוליטיקאי סקוטי ממפלגת הלייבור, שכיהן בתפקידים פוליטיים רבים ובהם מנהיג האופוזיציה, מנהיג מפלגת הלייבור, חבר בית הנבחרים הבריטי (כמעט ברצף בשנים 1919–1935), מזכיר החינוך, מזכיר הפנים ושר החוץ.

זוכה פרס נובל לשלום לשנת 1934.

## ביוגרפיה
הנדרסון נולד ב-13 בספטמבר 1863 בגלאזגו שבסקוטלנד. אמו הייתה עקרת בית ואביו היה פועל טקסטיל אשר נפטר כאשר הנדרסון היה בן 10 בלבד. עם מות האב, עברו בני המשפחה לניוקאסל. בשנות נעוריו, עבד הנדרסון כפועל ואף גר שנה בסאות'המפטון. בשנת 1879 הפך הנדרסון למתודיסט ואף עבד כמטיף למספר שנים. בשנת 1892 החל לעסוק באיגודי העובדים. במסגרת עבודתו זו, ניסה הנדרסון להימנע ככל האפשר משביתות והציג קו פשרני יחסית.

בשנת 1908 נבחר הנדרסון להנהיג את מפלגת הלייבור, והחזיק בקדנציה ראשונה זו כשנתיים. הוא שב וכיהן בתפקיד זה עוד כפעמיים בשנים 1914–1917 ובשנים 1931–1932. בשנים 1915–1916 כיהן כשר החינוך בממשלתו של הרברט הנרי אסקווית'. עם עלייתו לשלטון של דייוויד לויד ג'ורג', הפך הנדרסון לשר בלי תיק. הנדרסון התפטר מתפקידו ב-11 באוגוסט 1917 לאחר שהצעתו לוועידה בינלאומית בנושא מלחמת העולם הראשונה נדחתה על ידי שאר הקבינט.

עם עזיבתו את הקבינט, הנדרסון התמקד ביצירת תמיכה עממית למפלגתו וחיזק את איגודי העובדים המקומיים. בתקופה זו הנדרסון רכש אהבה רבה דווקא אצל ולדימיר איליץ' לנין שהחשיב אותו כמועיל מאוד עבורו. בשנת 1924 כיהן כמספר חודשים כמזכיר הפנים תחת רמזי מקדונלד בממשלת הלייבור הראשונה בתולדות בריטניה. בשנים 1929–1931 כיהן הנדרסון כמזכיר המדינה לענייני חוץ וחבר העמים. במסגרת תפקיד זה, הנדרסון חידש את היחסים הדיפלומטיים עם ברית המועצות וניסה לחזק את חבר הלאומים.

לאחר השפל הגדול הנדרסון ניסה בכל כוחו למנוע את סערות המלחמה המנשבות באירופה. בשל עשייה זו זכה בשנת 1934 בפרס נובל לשלום.

נפטר ב-20 באוקטובר 1935 בלונדון בגיל 72. של בניו שירתו במלחמת העולם הראשונה, כאשר אחד מהם אף נהרג במהלכה.

## קישורים חיצוניים

* 
* 
* 

קטגוריה:שרי החינוך של בריטניה
קטגוריה:שרי החוץ של בריטניה
קטגוריה:מזכירי הפנים של בריטניה
קטגוריה:מנהיגי מפלגת הלייבור (הממלכה המאוחדת)
קטגוריה:חברי המועצה המלכותית
קטגוריה:זוכי פרס נובל בריטים
קטגוריה:זוכי פרס נובל לשלום
קטגוריה:זוכי פרס נובל סקוטים
קטגוריה:מונצחים בשלט כחול של ארגון המורשת האנגלית
קטגוריה:בריטים שנולדו ב-1863
קטגוריה:בריטים שנפטרו ב-1935
קאקולד

280px|ממוזער|איור של בעל זועם, אשר הפך ל"קאקולד", תוקף עם חרב את הגבר אשר עימו אשתו בגדה בו
**קאקולד** (באנגלית: **Cuckold**) הוא הבעל של אישה נואפת. בתחום הביולוגיה האבולוציונית המונח מתייחס לזכר שהושקע בהורות של קטינים אשר מבחינה גנטית אינם צאצאיו.

אף על פי שהמונח אינו נפוץ בעברית, "**קרנן**" או "**בעל מקורנן**" יכולות להיות חלופות עבריות מקובלות למונח הלועזי.

## היסטוריה של המונח
ממוזער|קריקטורה סאטירית צרפתית משנת 1815 אשר עושה שימוש במטאפורה שהייתה נפוצה בפולקלור האירופאי לפיה לבעלי הנשים שנאפו צמחו קרניים על הראש
המילה "קאקולד" נובעת הן מהמונח "קאק" (Cuck), שמשמעותו אדם חלש או משועבד, וגם מהמילה האנגלית לציפור הקוקייה (Cuckoo bird) - ציפור הנוטה להטיל את ביציה בקינים של ציפורים אחרות. אסוציאציה זו נפוצה בפולקלור, בספרות ובאיקונוגרפיה של ימי הביניים.

השימוש המתועד הראשון במונח בשפה האנגלית הוא משנת 1250 בפואמה מימי הביניים "הינשוף והזמיר". בנוסף נעשה גם שימוש בוטה במונח בסיפור "נפילת הנסיכים" מאת ג'ון לידגייט. ויליאם שייקספיר השתמש לעיתים רבות במונח "קאקולד" במחזותיו כאשר חלק מהדמויות במחזותיו חשדו שנשותיהן בגדו בהם והפכו אותם כתוצאה מכך ל"קאקולד".

השימוש במונח מרמז לעיתים רבות שהבעל מרומה, וכי הוא אינו מודע לחוסר הנאמנות של אשתו, וכי ייתכן שהוא לא יודע באופן ודאי שהילד לא שלו לאחר הלידה, אך הדבר עשוי להפוך ברור יותר כאשר הילד גדל (בדומה לציפור הקוקייה).

### ככינוי גנאי
המונח "קאקולד" ונגזרתו, "**קאק**", משמשים בשנים האחרונות גם ככינויי גנאי, במטרה לתקוף את גבריותו של היריב. המונח נפוץ בעיקר אצל האלט-רייט בארצות הברית, שם המונח "קאק" התקצר, למעשה, מהביטוי "קאקסרבטיבי" (הלחם בסיסים של "קאקולד" ו"קונסרבטיבי"), כינוי גנאי שהופנה כלפי שמרנים אחרים במטרה ללעוג להססנותם ולחוסר הנכונות שלהם לפעול.

## קאקולד כפטיש מיני
בשונה מההגדרה המסורתית של המונח, לפי הפטיש המיני של הקאקולד הבעל למעשה לוקח חלק פעיל ב"בגידה המינית" של בת זוגו, תוך מתן הסכמתו המלאה לאקט - למשל, הוא נוכח בחדר, אך פסיבי, בעת שאשתו מקיימת יחסי מין עם גבר אחר.

בהקשר של הפטיש המיני, מונח נפוץ בשפה האנגלית לתיאור נשים שמפיקות הנאה מלהפוך את בעליהן ל"קאקולד" הוא "Cuckoldress" - במיוחד במקרים בהם בעליהן כנועים (submissive) במיוחד בסיטואציה.

במקרים בהם הפנטזיה מדליקה הן את הבעל והן את האישה, הם עשויים להחליט להגשים אותה במציאות כל עוד שהיא לא תפגע בקשר. בדרך כלל האדם העיקרי שמעוניין להגשים את פנטזיית הקאקולד יהיה הבעל אשר לרוב מפיק הנאה מההשפלה של הסיטואציה. מקרים בהם הבעל הופך ל"קאקולד" בניגוד לרצונו אינם נחשבים להגשמה של פנטזיית הקאקולד.

הפסיכולוגיה מגדירה את הפטיש המיני של קאקולד כווריאציה של מזוכיזם, בה האדם המושפל מפיק הנאה מההשפלה. בניתוח פרוידיאני, הפטיש של הקאקולד הוא ארוטיזציה של הפחדים מבגידה ומכישלון בתחרות של הגבר עם גברים אחרים בתחום הרבייה ובתחום השגת חיבה מצד נשים.

מקרה נודע של קאקולד כפטיש מיני הוא סיפורם של קמילו קזאטי סטמפה די סונצ'ינו ואשתו אנה פלרינו, שהסתיים בכך שקמילו קזאטי סטמפה רצח את אשתו ואת מאהבהּ והתאבד .

## ראו גם
* השפלה ארוטית
* הונאת אבהות
* דומינטריקס
* פמיניזציה (BDSM)
* נישואים פתוחים
* פוליאמוריה
* סווינגינג

## קישורים חיצוניים

## הערות שוליים

קטגוריה:פטישיזם מיני
קטגוריה:נישואים
מוטי לוין

**מוטי לוין** (נולד ב-13 במרץ 1963) הוא מנהל ישראלי המכהן כמנכ"ל קבוצת חיפה (לשעבר חיפה כימיקלים).

## ביוגרפיה
במסגרת תפקידיו השונים שימש לוין כמשנה למנכ"ל ומנהל הכספים בחברת כימיקלים לישראל. בתקופת כהונתו הושלם תהליך ההפרטה של החברה במכירת 30% יתרת אחזקות המדינה לציבור
, והארכת זיכיונות הכרייה בים המלח ובשדות הפוספט עד שנת 2029.

בין השנים 2004–2006 כיהן כמנכ"ל חברת הייצוא החקלאי "מגדלי יצוא ערבה", עד מינויו למנכ"ל "קבוצת ממן". במהלך כהונתו כמנכ"ל קבוצת ממן הופרט תחום הטיפול במטען אווירי בישראל. בנוסף, במסגרת תפקידו הכין לוין את קבוצת ממן לכניסתם של מתחרים בינלאומיים, שהקימו מסופי מטען בתחום נמל התעופה בן-גוריון ומחוצה לו. בין השנים 2011–2014, שימש כמנכ"ל חברת הלוגיסטיקה הישראלית "UTi לוגיסטיקה", חברת בת של הרשת העולמית UTi Logistics
.

בשנת 2014 מונה למנכ"ל קבוצת גדות, עד מינויו לתפקיד מנכ"ל קבוצת חיפה (לשעבר "חיפה כימיקלים") בשנת 2018. בזמן כהונתו נחתם הסכם סיום העסקה בין הנהלת קבוצת חיפה לבין עובדי המפעל הצפוני במפרץ חיפה, שנסגר בספטמבר 2017 בתום מאבק משפטי ממושך.
במסגרת תפקידו מוביל לוין תוכנית להשקעה בתשתיות ובהרחבת מתקנים לייצור דשנים מיוחדים במפעל שבמישור רותם בהשקעה של כ־1.2 מיליארד שקל, ובכלל זה הקמת מתקן לייצור אמוניה. עם השלמת התוכנית, המפעל צפוי להעסיק מאות עובדים חדשים.

לוין הוא בעל תואר ראשון בכלכלה ותואר שני במנהל עסקים עם התמחות במימון, מטעם אוניברסיטת בר-אילן.

מתגורר בתל אביב, נשוי ואב לשלושה.

## קישורים חיצוניים
* אודות מוטי לוין באתר קבוצת חיפה
* 

## הערות שוליים

קטגוריה:מנכ"לים ישראלים
קטגוריה:מנהלים ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1963
ג'יימס מירליס

**ג'יימס אלכסנדר מירליס** (באנגלית: **James Alexander Mirrlees**; 5 ביולי 1936 – 29 באוגוסט 2018) היה כלכלן בריטי וזוכה פרס נובל למדעי הכלכלה, ביחד עם ויליאם ויקרי בשנת 1996.

## ביוגרפיה

מירליס התחיל את דרכו באוניברסיטת אדינבורו, שם גם סיים את לימודי התואר השני בשנת 1957. בשנים 1968–1976 כיהן מירליס כפרופסור אורח שלוש פעמים במכון הטכנולוגי של מסצ'וסטס. הוא היה גם פרופסור אורח באוניברסיטת קליפורניה בברקלי (1986) ובאוניברסיטת ייל (1989). הוא לימד גם באוניברסיטת אוקספורד ובאוניברסיטת קיימברידג'. בתקופה זו פרסם מירליס מאמרים רבים, אשר עוסקים רבות במידע א-סימטרי אשר זיכו אותו בסופו של דבר בפרס נובל בכלכלה בשנת 1996. בנוסף על כך, מירליס היה חבר במועצת היועצים הכלכליים של סקוטלנד.

מירליס נפטר בקיימברידג' ב-29 באוגוסט 2018.

## קישורים חיצוניים

* 
* 

קטגוריה:בוגרי אוניברסיטת אדינבורו
קטגוריה:זוכי פרס נובל לכלכלה
קטגוריה:זוכי פרס נובל אמריקאים
קטגוריה:בוגרי אוניברסיטת קיימברידג'
קטגוריה:סגל אוניברסיטת אוקספורד
קטגוריה:נשיאי האגודה האקונומטרית
קטגוריה:אתאיסטים בריטים
קטגוריה:סגל המכון הטכנולוגי של מסצ'וסטס
קטגוריה:אבירים בריטים
קטגוריה:כלכלנים בריטים
קטגוריה:זוכי פרס נובל סקוטים
קטגוריה:חברי האקדמיה האמריקאית לאמנויות ולמדעים
קטגוריה:אמריקאים שנולדו ב-1936
קטגוריה:אמריקאים שנפטרו ב-2018
קטגוריה:חברי האקדמיה אירופיאה
אושן קי

ממוזער|שמאל|מראה האי והמרינה מימין
ממוזער|שמאל|ספינת קרוז בים הקריבי. הדרך להגעה לאושן קי
**אושן קִי** (אנגלית: **Ocean Cay,** מבוטא: אושן קי) הוא אי מלאכותי פרטי בבהאמה הממוקם במחוז בימיני . הוא ממוקם 32 ק"מ דרומית לבימיני, וכן 110 ק"מ דרום-מזרחית למיאמי, פלורידה. אושן קי הוא אי קטן יחסית, בעל שטח של כ-500 מ"ר, שהורחב, ומשמש מאז 2019 כאתר תיירות. האי המקורי שעל בסיסו הורחב אתר התיירות היה אי אלמוגים נמוך, ששימש בסוף שנות השישים עד תחילת שנות השבעים כמכרה להפקת חול תעשייתי. האי היה עזוב במשך שנים ואשפה הצטברה לחופיו. האתר נרכש בשנת 2015 על ידי חברת הספנות MSC (חברה), תוך השקעה כספית של 200 מיליון דולר. הוא נוקה ונלקחו מחופיו 500 טון של אשפה, מתכות ופסולת. שטחו הורחב, והוא נפתח בנובמבר 2019 כאי פרטי של החברה למטרות תיירות. ספינות נופש יוקרתיות של החברה יוצאות אליו מפלורידה, במסלול הכולל את איי הבהאמה.

משמעות המילה **[[קי]]** (ספרדית: **Cayo**, אנגלית: **Cay** או **key**) הוא אי אלמוגים נמוך הנמצא באזורי אקלים טרופי ונפוץ בעיקר בים הקריבי, בשונית המחסום הגדולה הסמוכה לאוסטרליה, ובשונית המחסום של בליז.

מקור המילה "קי" הוא במילה "קַיִי" בשפות האינדיאניות של שבטי האראוואק והקאריבּ שבקריביים, משם עברה ונטמעה בכל שפות העמים הכובשים באזור זה: ספרדית, פורטוגזית, אנגלית ועוד. האי נקרא כך עוד לפני רכישתו.

האי מוקף ב-64 קילומטרים רבועים של מים מוגנים. החברה התחייבה במסגרת הרכישה להפוך את המקום לשמורת טבע ימית מוגנת. אוכלוסיית האלמוגים שהייתה במקום, ונהרסה בשנות השימוש של האי כמכרה ואתר פסולת, שוקמה ונבנתה כשונית אלמוגים המעודדת ומחזקת את צמיחתם של אלמוגים חדשים. האי הקטן מוקף מכל עבריו במים צלולים, והחופים בו חוליים לבנים ורכים.

השמורה הימית של אושן קי MSC כוללת לגונה לשחייה, צלילה בשונית האלמוגים, וספורט ימי. באי נבנו מספר ברים המספקים אלכוהול, מוזיקה ואווירה לאורחי המקום. המזח שאליו עוגנות ספינות הנופש נבנה באופן מלאכותי, תוך הרחבת שטח האי. בנוסף נחפרה בתוך האי לגונה, תוך הרחבת שטח החוף הנושק למי האוקיינוס. חפירת הלגונה באמצע האי מאפשרת להגדיל את שטח חופי הרחצה באי לשני קילומטרים. באי נבנו אף מסעדה ומטבח, לטובת התיירים, אך המזון המוגש בהן מובא אל האי על ידי ספינות הנופש של החברה, כאשר השף וצוות הטבחים של הספינה מכינים אותו עם העגינה.

האי עצמו שייך למדינת איי בהאמה. הוא הוחכר למשך 100 שנה לחברת MSC, תמורת מיליוני דולארים, והתחייבות לנקותו ולהפכו לשמורת טבע. מאחר שהוא שטח פרטי, לא ניתן להגיע אל האי באופן עצמאי, אלא רק באמצעות ספינות הנופש של החברה. משך הסיור על האי הוא יממה, במהלכה עוגנת הספינה במזח האי. התיירים אוכלים במסעדות האי, מבלים בברים ובאטרקציות התיירות באי, אך שבים ללון בחדריהם בספינה.

האי, שפעולתו כאתר תיירות יוקרתי החלה בנובמבר 2019, הושבת בסביבות חודש מרץ 2020, חמישה חודשים בלבד לאחר פתיחתו, עקב מגפת הקורונה העולמית, שגרמה לביטול תיירות בספינות נופש. האי היה מושבת במשך כשנה וחצי, וחזר לפעילות בקיץ 2021.

## קישורים חיצוניים
* 

* 
* Ocean Cay

## הערות שוליים

קטגוריה:איים פרטיים
קטגוריה:איים מלאכותיים
קטגוריה:איי בהאמה: איים
קווים (אלבום)

**קווים – קטעים אינסטרומנטליים** הוא אלבום אינסטרומנטלי, המכיל אוסף קטעים בהלחנת שלמה יידוב, יצחק קלפטר, יוני רכטר ומתי כספי.

האלבום יצא לחנויות בפורמט תקליט בשנת 1981, ובשנת 1991 יצא מחדש בפורמט דיסק.

## רשימת רצועות

## משתתפים
באלבום ניגנו: מתי כספי, יוני רכטר, שלמה יידוב, יצחק קלפטר, אהרלה קמינסקי (תופים וכלי הקשה), יעקב מירון (חליל), פטר ורטהיימר (סקסופון), שם טוב לוי, אבנר יפעת (גיטרה בס), דני מקוב (תופים), אלון הלל (תופים וכלי הקשה), טוני בראוור.

מרבית נגני האלבום היו חברי ההרכב של מלחין הקטע, כך למשל חברי צליל מכוון ניגנו בקטעים שחיבר יצחק קלפטר.

## שימוש
בפסקול הסרט "לא לשידור" של יעוד לבנון, מופיעים קטעי המוזיקה שהלחין יוני רכטר.

בשנות ה-80 של המאה ה-20, שימשו קטעי האלבום כמוזיקת רקע בערוץ 1 למשל במהלך הצגת תחזית מזג האוויר.

הקטע "קיסריה" שחיבר רכטר מופיע באלבום האוסף "בלי מילים" שיצא בשנת 2006 בהוצאת פונוקול.

## קישורים חיצוניים

* האלבום באתר של מתי כספי

## הערות שוליים

קטגוריה:אלבומי יוני רכטר
קטגוריה:אלבומי יצחק קלפטר
קטגוריה:אלבומי מתי כספי
קטגוריה:אלבומים משותפים
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי חברת הד ארצי
אסיה (סרט)

"**אסיה**" הוא סרט דרמה ישראלי, שנכתב ובוים על ידי רותי פרי-בר ומספר את סיפורה של אסיה בת ה-35, עולה ותיקה ואם חד הורית לוויקה בת ה-17.

הבכורה העולמית של הסרט הייתה בפסטיבל הסרטים טרייבקה כחלק מהתחרות הרשמית, והוא זכה בה בשלושה פרסים מרכזיים: פרס נורה אפרון לבמאית פורצת דרך ניתן לרותי פרי-בר, פרס שחקנית ראשית לשירה האס ופרס הצילום לדניאלה נוביץ. בטקס פרסי אופיר לשנת 2020 הסרט היה מועמד ל-13 פרסי אופיר, והיה לזוכה הגדול של הטקס לאחר שזכה ב-9 פרסים, לרבות עבור הסרט העלילתי הטוב ביותר.

בעקבות הזכייה בפרס אופיר, הסרט נשלח לייצג את ישראל בפרס אוסקר לסרט הבינלאומי הטוב ביותר, אולם לא העפיל למועמדות בקטגוריה.

## תקציר עלילה
אסיה (35) וויקה (17) הן אם ובת החיות את חייהן זו לצד זו, קרובות אך רחוקות. אסיה, שהפכה לאם בגיל צעיר מדי, מתקשה להבין ולקבל את ויקה המתבגרת. אסיה מעדיפה להתמקד בעבודתה כאחות בעוד ויקה מבלה את רוב זמנה בסקייטפארק עם חבריה. כאשר מצבה הבריאותי של ויקה הולך ומתדרדר, אסיה מבינה כי עליה לנסות ולהיות האמא שוויקה כה זקוקה לה. מצבה של ויקה הופך להזדמנות עבור השתיים לגלות זו את זו מחדש.

## שחקנים ודמויות

## תגובות וביקורות
לאחר הקרנת הבכורה בפסטיבל טרייבקה 2020, הסרט קיבל ביקורות אוהדות בישראל ומחוצה לה.

## מועמדויות ופרסים

## קישורים חיצוניים
* 

* 
* הסרט אסיה, באתר cineuropa (באנגלית)
* הסרט אסיה, באתר קרן הקולנוע הישראלי
* 
**ביקורות**
* ‘Asia’ Review: ‘Unorthodox’ Star Shira Haas Is Devastating in Emotional Mother-Daughter Drama, Eric Kohn, indiewire, 24 באפריל 2020
* 
* 
* 

## הערות שוליים

2020 10
קטגוריה:סרטי 2020
קטגוריה:סרטי דרמה ישראליים
קטגוריה:סרטים בעברית
קטגוריה:זוכי פרס אופיר: סרטים
קטגוריה:סרטים ישראליים משנת 2020
קטגוריה:ירושלים בקולנוע
ברווז צהוב-מקור

**ברווז צהוב-מקור** (שם מדעי: *Anas undulata*) הוא מין של עוף מים ממשפחת הברווזיים, המצוי ברחבי אפריקה שמדרום לסהרה, לרוב בדרום ובמזרח אפריקה.

ברווז זה הוא קרובם של השרשיר ושל הברכייה, איתם מספר אוכלוסיות מתערבבות ומכליאות לעיתים, והוא מגיע לאורך 51 עד 58 סנטימטרים בממוצע, כששני הזוויגים דומים במראה. הברווז אפור עם כתמים חומים מנומרים עליהם. הראש שחור והמקור צהוב ורחב בעל קצה כהה. הרגליים אפורות עם קרומי שחייה וקצוות הכנפיים לבנות אך בעלות קצוות ירוקים או כחולים-ירוקים מבחוץ.

הברווז מצוי בסביבות מים מתוקים באזור חיותו ולעיתים ינדוד בלהקות גדולות למקווי מים מקומיים. דבר זה קורה בעיקר בעונת היובש בחלקים שונים של אפריקה, בהם האגמים מתייבשים קבוע. הוא מצוי לאורך מקווי מים פתוחים סמוך לצמחי מים והוא ניזון בשכשוך בדומה לברכיה מצמחייה מיימית, אצות ובעלי חיים קטנים. לרוב הוא אוכל בשעות הערב או בין הערביים.

הברווז מצוי לעיתים גם בפרברים, פארקים ואגמים עם סכרים. הוא מקנן על המים בקן עשוי מצמחייה מיימית והנקבה מטילה בקן 6 עד 12 ביצים.

## תת-מינים
* *Anas undulata rueppelli*
* *Anas undulata undulata*

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי צ'ארלס פרדריק דובויז
קטגוריה:ברווזים מצויים
קטגוריה:זמביה: עופות
קטגוריה:פאונת מים מתוקים במרכז אפריקה
קטגוריה:פאונת מים מתוקים במזרח אפריקה
ברווז אפריקאי שחור

**ברווז אפריקאי שחור** (שם מדעי: *Anas sparsa*) הוא מין של עוף מים ממשפחת הברווזיים, החי ברחבי אפריקה שמדרום לסהרה. הוא שייך לסוג ברווז וקרוב מאוד לברכיה.

ברווז זה מגיע לאורך ממוצע של 48 עד 57 סנטימטרים, כשהזכרים יותר גדולים מהנקבות, והוא בעל נוצות כהות עם כתמים לבנים לאורך הגב והכנפיים, החלק הפנימי של הכנפיים שחור עם קצוות כחולים, הראש שחור עם מקור כהה ושטוח והרגליים כתומות.

תפוצת הברווז היא לאורך אפריקה שמדרום לסהרה באגמים, ביצות או בריכות של מים מתוקים ולעיתים קבוצת ברווזים תנדוד יחדיו אחרי מים. הוא מצוי מאתיופיה ודרום סודאן בצפון עד דרום אפריקה בדרום. מספר אוכלוסיות חיות גם במערב אפריקה בדרום-מזרח ניגריה, קמרון וגבון. מספר אוכלוסיות חיות בגדות יערות גשם בין צמחי מים ובהם הם גם מקננים. הקן עשוי מצמחייה מיימית או מעשבים, ובתוכו הנקבה מטילה 4 עד 8 ביצים ודוגרת עליהם במשך 30 יום.

הברווז חי לרוב בזוגות או בקבוצות קטנות נחבאות והוא פעיל בעיקר בשעות הלילה, אז הוא מחפש צמחי מים, אצות ויצורי מים קטנים כמו חרקים, סרטנאים או דגיגים שהוא לוכד עם מקורו בשכשוך נמרץ.

הוא עצמו עלול ליפול טרף לתנינים, עופות דורסים או חתוליים. לאפרוחים הבוקעים טורפים רבים עוד יותר ומספר תטולות לא בוקעות עקב ריבוי טורפים ושודדי קינים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי תומאס קמפבל אייטון
קטגוריה:ברווזים מצויים
קטגוריה:אתיופיה: עופות
ועדת בית הנבחרים של ארצות הברית על משבר האקלים

**ועדת בית הנבחרים של ארצות הברית על משבר האקלים** (באנגלית: **United States House Select Committee on the Climate Crisis**) הייתה ועדה מיוחדת שהוקמה בקונגרס ה-116 והקונגרס ה-117 של ארצות הברית. 

## הוועדה
הוועדה הוקמה כשהמפלגה הדמוקרטית קיבלה את השליטה בבית הנבחרים ופורקה כאשר השליטה בו חזרה לידי המפלגה הרפובליקנית. 

בראשות הוועדה כהנה חברת הקונגרס קת'י קסטור ממדינת פלורידה. לוועדה לא היה מנדט או סמכות לזמן עדים למסור עדות.

הגלגול הקודם של ועדה זו היה הוועדה המיוחדת של בית הנבחרים לעצמאות אנרגטית והתחממות גלובלית (Energy Independence and Global Warming), שפעלה בשנים 2007–2011 בהנהגתו של חבר בית הנבחרים אד מרקי. כאשר הרפובליקנים זכו ברוב מושבי בית הנבחרים בבחירות אמצע הכהונה ב-2010, פורקה ועדה זו עם התכנסות הקונגרס ה-112.

ננסי פלוסי, בתפקידה כמנהיגת סיעת המיעוט בבית הנבחרים, קראה להקמת ועדה מיוחדת זו שבוע לפני יום בחירות 2018, ובריאיון לעיתון "ניו יורק טיימס" אמרה שברצונה כי הוועדה  בנובמבר ובדצמבר 2018 פעילי אקלים קראו לדמוקרטים בבית הנבחרים להקים ועדה נבחרת שיהא לה המנדט לנסח חקיקה בנושא "הניו דיל הירוק".

## קישורים חיצוניים
* 

## הערות שוליים

משבר האקלים
קטגוריה:2019 בארצות הברית
קטגוריה:מדיניות שינוי אקלים בארצות הברית
הונאת אבהות

**הונאת אבהות** (באנגלית: **Paternity fraud**) היא סוג של הונאה בה האם קובעת שהגבר הלא נכון הוא האב הביולוגי של הילד שלה, על אף שהיא יודעת או חשודת בכך שהוא איננו האב הביולוגי, ובאופן זה היא הופכת את האב הלא ביולוגי להורה של הילד באופן רשמי על פי החוק.

להונאת אבהות יכולים להיות מניעים שונים, לדוגמה, לגרום לאב הלא ביולוגי לשלם דמי מזונות לאם, או לוודא שהצאצא יקבל את האזרחות של האב הלא ביולוגי, ובאופן זה גם האם תקבל בהמשך אשרת שהייה.

פעילי זכויות גברים טוענים כי במקרים של הונאת אבהות ישנם קורבנות פוטנציאליים רבים - האב הלא ביולוגי, הילד שנשללה ממנו/ממנה מערכת יחסים עם האב הביולוגי, והאב הביולוגי שנמנעה ממנו מערכת יחסים עם בנו/בתו. נפגעים נוספים כוללים גם את משפחת האב הלא ביולוגי. בפרט, במקרים בהם הגבר נאלץ לשלם דמי מזונות עבור ילד של אדם אחר, הדבר עלול לגרום לו, לאשתו הנוכחית, ולילדיו הביולוגיים למצוקה כלכלית.

במחקרים שבוצעו במהלך שנות ה-90 של המאה ה-20 נמצא כי השכיחות של מקרי הונאות אבהות הם כ-1.4% עד 1.6% מכלל הילדים שנולדו בבריטניה, 2.8% מכלל הילדים שנולדו בצרפת, ו-0.8% מכלל הילדים שנולדו בשווייץ.

בתחומי שיפוט רבים ברחבי העולם האפשרות לערער באופן חוקי על מקרים של הונאות אהבות מוגבלת. למשל, בתחומי שיפוט מסוימים חל איסור על הגברים לערער על כך שהם האבהות הביולוגים, משום שהוגדר על פי חוק תקופת זמן מוגבלת בה מותר מבחינה חוקית לשנות סטטוס זה גם אם יש ראיות המעידות שלא מדובר באב הביולוגי, או בתחומי שיפוט בהן לנשים מותר לטעון מי הוא האב הביולגי מבלי שמותר יהיה לאותו הגבר להפריך טענות אלו.

## ראו גם
* פרופיל DNA
* התנועה לזכויות הגבר

## הערות שוליים

קטגוריה:דיני משפחה
קטגוריה:אבהות
נקודת מודי (אנטארקטיקה)

**נקודת מודי** (באנגלית: **Moody Point**) היא לשון יבשה, המהווה את הקצה המזרחי של האי ז'ואנוויל, למול הקצה הצפון מזרחי של חצי האי האנטארקטי, בארץ גרהאם שבאנטארקטיקה. 

## היסטוריה
### גילוי הנקודה

לשון היבשה התגלתה על ידי משלחת חקר בריטית בפיקודו של ג'יימס קלארק רוס, שנערכה בין השנים 1839–1843.

רוס מיפה את הנקודה ב-30 בדצמבר 1842.

### מקור השם

רוס נתן לנקודה את שמה.

רוס קרא לנקודה על שמו של ריצ'רד קלמנט מודי (Richard Clement Moody), שהיה המשנה למושל איי פוקלנד, ולאחר מכן המושל הבריטי הראשון של איי פוקלנד.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=6ASyUn0hRf4C&pg=PA320&lpg=PA320&dq=%22Moody+Point%22+Antarctica&source=bl&ots=uWsTqLHF01&sig=ACfU3U2uZqlqAb2Zq2LSiRsbac_c5txpHw&hl=en&sa=X&ved=2ahUKEwiOyqDRi7_sAhUCShUIHT1cDScQ6AEwEHoECAkQAg#v=onepage&q=%22Moody%20Point%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 320

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA289&lpg=PA289&dq=%22Moody+Point%22+Antarctica&source=bl&ots=qcOFqsRgsc&sig=ACfU3U1zGo-vDhvRSbW1SBmmMc4zWqMkGQ&hl=en&sa=X&ved=2ahUKEwiOyqDRi7_sAhUCShUIHT1cDScQ6AEwEnoECAgQAg#v=onepage&q=%22Moody%20Point%22%20Antarctica&f=false Sailing Directions (planning Guide) and (enroute) for Antarctica]**, P 289

## קישורים חיצוניים

* נקודת מודי באתר הסקר הגאולוגי של ארצות הברית
* נקודת מודי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת מודי
* נקודת מודי באתר marineregions

## הערות שוליים

מודי
מודי
מודי (אי, אנטארקטיקה)

**האי מודי** (באנגלית: **Moody Island**) הוא אי מכוסה קרח, הממוקם בתוך מדף הקרח סולזברגר מול חופי ארץ מרי בירד, שבאנטארקטיקה.

אורכו של האי 11 קילומטרים, ורוחבו כ-2 קילומטרים.

האי ממוקם 24 קילומטרים דרומית-מערבית מהאי סטיבנטון.

## היסטוריה
### גילוי ומיפוי האי

האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

### מקור השם

שמו של האי ניתן לו על ידי הוועדה המייעצת לשמות אנטארקטיים.

האי נקרא שמו של אי. אל. מודי (E.L. Moody), נהג מזחלת כלבים, במשלחת החקר של בירד בשנים 1933–1935.

## קישורים חיצוניים
* האי מודי באתר הסקר הגאולוגי של ארצות הברית
* האי מודי באתר הגאזט האנטארקטי של ממשלת אוסטרליה
* האי מודי באתר הגאזט האנטארקטי המשווה SCAR של ממשלת אוסטרליה
* וידאו - תצלום אוויר של האי מודי
* תצלום לוויין של אזור האי מודי
* מפת אזור האי מודי
* מחשבון מרחקים - המרחק מהאי מודי לאתרים סמוכים
* האי מודי באתר marineregions
* מזג אוויר נוכחי מעודכן באי מודי
** תחזית מזג אוויר עדכנית ארוכת טווח עבור האי מודי
** סטטיסטיקות מזג אוויר ונתוני מזג אוויר היסטוריים עבור האי מודי

## הערות שוליים

קטגוריה:ארץ מרי בירד: איים
טקס פרסי לורנס אוליבייה 1980

**טקס פרסי איגוד תיאטראות וסט אנד לשנת 1980** נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בטקס של 1984.

## זוכים ומועמדים

## הפקות עם מועמדויות וזכיות מרובות
הפקות הבאות היו מועמדות למספר פרסים:
* 7: "חייו והרפתקאותיו של ניקולס ניקלבי"
* 4: "אמדאוס"
* 3: "יונו והטווס", "חיי גליליאו", *Pal Joey*, "סוויני טוד" ו-*They're Playing Our Song*
* 2: *A Lesson from Aloes*, *Born in the Gardens*, "כך עושות כולן", *Duet for One*, "לחנך את ריטה", *Harlequinade*, *Jeeves Takes Charge*, *Make and Break*, "אוקלהומה!", *On the Twentieth Century*, "גרסת בראונינג", "המלביש", *The Greeks* ו"בטבעת החנק"

ההפקות הבאות זכו במספר פרסים:
* 6: "חייו והרפתקאותיו של ניקולס ניקלבי"
* 2: "סוויני טוד"

## קישורים חיצוניים
* פרס אוליבייה לשנת 1980

קטגוריה:טקסי פרס אוליבייה
קטגוריה:1980 בממלכה המאוחדת
רבי יוסי בן שאול

**רבי יוסי בן שאול** היה אמורא ארצישראלי בן הדור הראשון.
## ביוגרפיה
רבו המובהק היה רבי. הוא שאל אותו שאלות ונשא ונתן עמו בהלכה, ואף מסר בשמו מימרות רבות. מסר הלכות גם בשם "קהלא קדישא דבירושלם".

בעל סדר הדורות כתב שהיה תלמידו של רב יוסף בר אדא, אך כתב הרב נפתלי משכיל לאיתן, שטעה בזה בעל סדר הדורות, משום שחכם זה לא נזכר בשום מקום. במסכת ביצה הוא מוסר הלכה גם בשם רב, אך הרב נפתלי משכיל לאיתן כותב שצריך לגרוס שם "רבי".

אחת מהשאלות ששאל את רבי, היא האם לפי הדעה האומרת שבית חוניו אינו נחשב מקדש של עבודה זרה, מותר להשתמש בבית המקדש בכלים שהשתמשו בהם בבית חוניו, ורק כהנים שעבדו שם פסולים לעבודה בבית המקדש משום שקנסו אותם, או שגם בכלים אסור להשתמש. רבי ענה, שיש פסוק המלמד שהם אסורים, אך הוא אינו זוכר אותו. רבי יוסי ניסה להקשות על דבריו ולהוכיח שכלים של עבודה זרה מותרים לשימוש בבית המקדש, מן הפסוק: . כששמע רבי את דבריו, שמח ואמר: , משום שזהו הפסוק שהוא שכח, שממנו לומדים שהכלים של בית חוניו אסורים, משום שכוונת הפסוק היא שגנזו את הכלים, והקדישו אחרים במקומם.

תלמידיו האומרים בשמו הם רבי חייא בר גמדא ורבי יהושע בן לוי. במסכת שבת אומר רבי יעקב מימרא בשמו, שם הוא נקרא "רבי אסי בן שאול".

במסכת שבת מובאת מחלוקת שלו עם רבי יוחנן בן שאול, ונראה שהוא היה אחיו. כמו כן, נראה שגם רבי חלפתא בן שאול המוזכר עמו בירושלמי היה אחיו.

## מתורתו
בתלמוד הירושלמי מסופר, שאדם אחד שנא לקיים מצוות, ואשתו אהבה אותן, והוא לא הניח אותה לקיימן. פעם אחת היא הכניסה עני לבית בשעה שהבעל לא היה בו, וכשהגיע הבעל היא החביאה אותו בעליית הגג. לאחר מכן הבעל נכנס לאכול ונמנם, ובינתיים בא נחש והטיל ארס באוכל שהיה לפני הבעל. כשהתעורר הבעל ורצה לאכול, האורח רץ ומנע אותו מלאכול את האוכל המורעל. רבי יוסי בן שאול פסק שהאורח אינו חשוד על איסור ייחוד, משום שהוא הזהיר את הבעל ומנע ממנו למות מארס הנחש.

הוא מסר בשם רבו רבי, את ההלכה האומרת שאף על פי שקטן אינו יכול להצטרף לזימון, ניתן לצרף אותו לתשעה אנשים ולהזכיר את שם השם - "אלוהינו".

מסר בשם רבו גם את הדרשה הלומדת שראש בית דין צריך לקדש את החודש, מן הפסוק: .

במסכת כתובות אומר תלמידו רבי חייא בר גמדא בשמו, את המימרא הבאה, המדברת על המתרחש בעולמות העליונים בשעה שצדיק נפטר: 
## קישורים חיצוניים
* 
* 
* 
* 
## הערות שוליים

קטגוריה:הדור הראשון לאמוראי ארץ ישראל
קטגוריה:תלמידי רבי יהודה הנשיא
שלום מויאל (עסקן)

**שלום מויאל** (1846–16 בספטמבר 1926) היה פעיל ציבור ומבוני היישוב היהודי ביפו.

## ביוגרפיה
נולד ברבאט שבמרוקו לסעדה עמיאל ולרב אהרן מויאל, ובילדותו קיבל חינוך מסורתי.

בשנת 1860 עלתה עמו משפחתו לארץ ישראל, והתיישבה בחיפה. בשנת 1863 עברה המשפחה ליפו. כשבגר נישא למזל גאזז, שאביה מרדכי עלה מטורקיה והיה ממתיישביה הראשונים של יפו.

בפעילותו הציבורית נמנה עם בוני היישוב ביפו, נטע פרדסים, סייע לנזקקים וייסד בביתו בית כנסת. הוא יצר קשרי ידידות עם ערביי יפו, והפיק מיחסים אלו תועלת לטובת הכלל. כן סייע לעולים הראשונים ממרוקו להיקלט בארץ.

הלך לעולמו בתל אביב בספטמבר 1926 (ט' בתשרי ה'תרפ"ז).

## קישורים חיצוניים

קטגוריה:אנשי היישוב
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:אישים הקבורים בבית הקברות טרומפלדור
קטגוריה:ארץ-ישראלים שנולדו ב-1846
קטגוריה:ארץ-ישראלים שנפטרו ב-1926
יום ראשון של המתים

**יום ראשון של המתים** (טוטנסונטאג), הנקרא גם **Ewigkeitssonntag** (יום ראשון הנצחי) או **טוטנפסט**, הוא חג דתי פרוטסטנטי שנחגג בצפון גרמניה והולנד, המנציח את המתים. הוא מתקיים ביום ראשון האחרון שלפני הציפייה (כלומר, תמיד על או בין ה-20–26 בנובמבר), וזהו יום ראשון האחרון של השנה הליטורגית של הכנסייה האוונגלית הגרמנית והכנסייה הפרוטסטנטית בהולנד. בברלין לדוגמה, הוא מחליף את יום כל הנשמות.

## היסטוריה
בשנת 1816, המלך פרידריך וילהלם השלישי, מלך פרוסיה העביר לקבינט שלו צו שקבע כי כל הכנסיות הלותרניות באזורים שתחת שלטון פרוסיה, ייאלצו לקיים את היום הזה "לזכר הנפטרים". כנסיות לותרניות אחרות בשאר גרמניה עשו כך גם כן, בסופו של דבר.

בארצות הברית, כמה כנסיות פרוטסטנטיות מציינות את היום הזה גם כן, אך בשמו האחר, "טוטנפסט".

## הגנה מיוחדת
טוטנסונטאג הוא חג מוגן בכל מדינות גרמניה. בחוקי החג של כל המדינות הפדרליות, למעט המבורג, יש הוראות מיוחדות, המסווגות את טוטנסונטאג גם כיום זיכרון או כ"יום שקט" שמכיל ומרמז על מגבלות מיוחדות. בהתאם למדינה, ייתכן שמוזיקה לא תושמע במקומות ציבוריים או רק בשעות מסוימות וגם ריקודים יהיו אסורים.

## ראו גם
* יום המתים
* יום כל הנשמות
* פסטיבל המתים
* מבצע צלבן

## קישורים חיצוניים

## הערות שוליים

קטגוריה:אירועים בחודש דצמבר
קטגוריה:אירועים בחודש נובמבר
קטגוריה:אירועי ליל כל הקדושים
קטגוריה:יום ראשון
היפרגמיה

**היפרגמיה** הוא מונח המשמש במדעי החברה לתיאור מעשה או פרקטיקה של אדם שמתחתן עם בן/בת זוג ממעמד חברתי או כלכלי גבוה יותר.

המונח משמש בעיקר כאשר מתייחסים לנטייה הקיימת במגוון רחב של תרבויות בקרב נשים הבוחרות לרוב להתחתן עם הגברים האמידים יותר או המיוחסים יותר ביחס לאישה עצמה.

בתרבויות בהן קיימת העדפה בולטת להיפרגמיה, כאשר גברים הבוחרים נשים מאותו המעמד או ממעמד נמוך יותר וכאשר ונשים בוחרות גברים מאותו המעמד או ממעמד גבוה יותר, הדבר גורם לכך שבסופו של דבר הגברים מהמעמד הנמוך והנשים מהמעמד הגבוה מתקשים במיוחד למצוא חתנים/כלות.

המונח "היפוגמיה" מתייחסת למצב ההפוך בו אדם מתחתן עם אדם ממעמד חברתי או כלכלי נמוך יותר.

המונח הוטבע בתת-היבשת ההודית במהלך המאה ה-19 כדי לתאר את הנוהג שהיה קיים אז בתת-היבשת ההודית בו האבות נהגו לחתן את בנותיהם רק עם גברים בעלי מעמד חברתי גבוה יותר.

## שכיחות
היפרגמיה הייתה שכיחה בתרבויות שונות לאורך ההיסטוריה, כולל בתרבויות של תת-היבשת ההודית, בסין הקיסרית, ביוון העתיקה, באימפריה העות'מאנית, ובאירופה הפיאודלית.

כיום, רוב האנשים נוטים להתחתן עם אנשים מאותו המעמד החברתי/כלכלי ובחלקים מסוימים בעולם הנטייה להיפרגמיה נמצאת במגמת ירידה. במחקר שנערך בשנת 2016 אשר בדק את ההבדלים בהכנסות בין זוגות בשנים 1980 ו-2012 התגלה שהנטייה של נשים להתחתן עם גברים עם הכנסה גבוהה יותר מזו של עצמן עדיין ממשיכה בעידן המודרני.

## ראו גם
* הון ארוטי
* פסיכולוגיה אבולוציונית
* אקסוגמיה
* ברירה זוויגית
* פסיכולוגיה חברתית
* סטטוס חברתי
* תועלתנות

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נישואים
קטגוריה:ריבוד ואי שוויון
אייפון 12

**אייפון 12** ו**אייפון 12 מיני** (באנגלית: **iPhone 12** ו-**iPhone 12 Mini**) הם טלפונים חכמים בעלי מסך מגע מבית אפל. המכשירים הוצגו לראשונה ב-13 באוקטובר 2020 באירוע של חברת אפל באפל פארק שבקליפורניה, לצד האייפון 12 מיני, אייפון 12 פרו והאייפון 12 פרו מקס.

הדגם כולל את שבב ה-Apple 14 Bionic, מערכת מצלמות כפולה, ועמידות בפני מים ואבק בתקן IP68.

## עיצוב
האייפון 12 זמין בשישה צבעים - לבן, שחור, כחול, ירוק ואדום, והחל מ-20 באפריל 2021 גם בצבע סגול. הטלפון החכם שטוח בקצוות בדומה לדגמים קודמים (אייפון 5), ויש לו זכוכית עמידה יותר. הקצוות של הטלפון עשויים מאלומיניום.

## ראו גם
* אייפון 11 פרו 

## קישורים חיצוניים

* 

קטגוריה:אייפון
קטגוריה:מכשירים שהושקו ב-2020
השעה ה-11

**השעה ה-11** (באנגלית: **The 11th Hour**) הוא סרט תיעודי משנת 2007 אודות מצב הסביבה הטבעית, שנוצר והופק על ידי לאונרדו דיקפריו שגם תרם לו את קולו בקריינות. הסרט בוים על ידי ליילה קונרס פיטרסן ונדיה קונרס, מומן על ידי אדם לואיס ופייר אנדרה סנירגס, והופץ על ידי "Warner Independent Pictures" של האחים וורנר.

הקרנת הבכורה העולמית שלו הייתה בפסטיבל קאן ה-60 בשנת 2007 והוא יצא לאקרנים ב-17 באוגוסט 2007, בשנה שבה פרסם הפאנל הבין-ממשלתי לשינוי האקלים את דו"חו הרביעי  וכשנה לאחר צאת הסרט "אמת מטרידה" של אל גור.

שמו של הסרט, נוגע לתזמון בו עדיין ניתן לעשות שינוי במצב הסביבתי העולמי. הסרט משלב ראיונות עם יותר מ-50 מדענים, הוגי דעות ומנהיגים בולטים. בין היתר נערכו ראיונות עם הפיזיקאי סטיבן הוקינג, נשיא ברית המועצות לשעבר מיכאיל גורבצ'וב, זוכת פרס נובל לשלום ואנגרי מאטאיי, ראש ה-CIA לשעבר ג'יימס וולסי, והעיתונאי פול הוקן.

## סקירה כללית
הסרט מתייחס לנושאים של התחממות גלובלית, בירוא יערות, הכחדה המונית, והרס של בתי המחיה באוקיינוסים. לטענת סרט, עתיד המין האנושי נמצא בסכנה.

הסרט מציע תקווה ופתרון חלקי לבעיות אלה ידי קריאה לפעולות תיקון על ידי עיצוב מחדש וחשיבה מחדש על הפעילות האנושית, וקורא לשינוי טכנולוגי ולאחריות חברתית ולסביבתנות. מדענים וסביבתנים כמו דייוויד אור, דייוויד סוזוקי, וגלוריה פלורה מתארים עתיד שונה באופן רדיקלי מזה המוכר לנו, שבו כוונת האנושות לא תהיה שליטה במערכת החיים של הפלנטה אלא חקוי תהליכים טבעיים והרמוניים.

מומחים שרואיינו הדגישו כי כולם חייבים להיות מעורבים כדי להחליך את ההרס ואת שינויי האקלים. תפקידם של בני האדם בהרס הסביבה מוסבר מנקודת מבטם של כמה תחומים מקצועיים שונים, ביניהם מדעני איכות הסביבה, אוקיינוגרפים, היסטוריונים כלכליים ומומחים רפואיים. המומחים הרבים שהתבקשו בסרט תיעודי זה הוכיחו למעשה הסכמה בנוגע לשינויי אקלים הנגרמים על ידי האדם, וההשפעות הרבות האחרות של תיעוש ואובדן דרמטי של המגוון הביולוגי (ראו: אירוע ההכחדה בהולוקן).

## אנשים שהתראיינו לסרט

## תגובה
במרץ 2008 זכה הסרט בפרס הסרטים הסביבתיים של Earthwatch של "נשיונל ג'אוגרפיק" בוושינגטון די. סי..

הסרט זכה לביקורות חיוביות ברובן מצד המבקרים, עם ציון "רענן" של 68% באתר Rotten Tomatoes בהתבסס על 87 ביקורות, וציון ממוצע של 63% על Metacritic בהתבסס על 30 ביקורות.

## ראו גם
* טביעת רגל אקולוגית
* סיכוני אסון עולמיים

## קישורים חיצוניים
* 

* EarthLab.com 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטים תיעודיים אמריקאיים
קטגוריה:סרטי 2007
קטגוריה:דייוויד אטנבורו
קטגוריה:התחממות עולמית
אי האש

**אי האש** או **וולוגודסקי פיאטק** (רשמית - "המתקן הממלכתי הפדרלי 'מושבת תיקון מספר 5 של מינהל שירות בתי הסוהר הפדרלי במחוז וולוגדה'") הוא אחד ממושבות התיקון המיוחדים לאסירים ברוסיה שנידונו למאסר עולם . מכונה לרוב בכינוי "אלקטרז הרוסי".

המושבה ממוקמת במנזר קיריל-נובואוזרסקי לשעבר על האגם החדש (אי האש) ליד העיירה בלואוזרסק, בנפת בלאוזרסקי במחוז וולוגדה.

## היסטוריה
מנזר קיריל-נובואוזרסקי לגברים נוסד בשנת 1517 בתקופת שלטונו של הדוכס הגדול וסילי השלישי ביוזמת הנזיר קיריל הלבן, נזיר של מנזר קורנילבו-קומל.

לאחר מהפכת אוקטובר של 1917, המנזר הפך לכלא עבור "אויבי המהפכה". בשנות השלושים והארבעים הייתה מושבה לאסירים פוליטיים במסגרת מערכת הגולאג. בשנת 1938 התמקם כאן נובויאוזרסקאיה ITK-14, לאחר המלחמה כונה בשם ITK-6, LO-17, אשר בשנות החמישים אורגנה מחדש למחנה מאסר בעל אבטחה מרבית. לאחר מות סטלין בשנת 1953, המושבה הפכה לכלא רגיל לפושעים מסוכנים.

בשנת 1956 הוקם כמתקן ITK-17 לגברים שהורשעו לראשונה בשוד ורצח.

בשנת 1994, לראשונה במחוז וולוגדה וברוסיה, נוצרה מושבת תיקון על בסיס סוג חדש של עונש פלילי - מאסר לכל החיים. בשנת 1997 המנזר הפך לכלא אך ורק לאסירים שריצו מאסר עולם. לאחר הטלת הקפאה על ביצוע עונשי מוות ברוסיה בשנת 1996, משמעותם של עונשים אלה היא מאסר עולם באופן אוטומטי.

הכלא הוא מושבת עונשין, אחת משבע מושבות לאסירים לכל החיים ברוסיה.

על פי צו משרד המשפטים של הפדרציה הרוסית מיום 17 באוגוסט 2012, הוטלה מגבלה של 505 אסירים שיכולים להיכלא במתקן, כולל מדור אבטחה מרבית שמוגבל ל-55 אסירים.

כיום, בכלא יש 192 אסירים.

## קישורים חיצוניים
* חיי הכלא
* אי האש - וידאו
* הכלא באתר שירות בתי הסוהר הפדרלי
* מנזר קיריל-נובויאוזרסקי // russian-church.ru
* בסביבת נובואוזרו
* אי האש: גינוני חיים
* אי המוות. עזאזל עלי אדמות // KP
קטגוריה:מחוז וולוגדה
קטגוריה:רוסיה: בתי סוהר
קטגוריה:מקומות ששימשו כמושבת עונשין
יגואר XK140

**יגואר XK140** (באנגלית: **Jaguar XK140**) היא מכונית ספורט מתוצרת יצרנית רכבי היוקרה **[[יגואר (יצרן רכב)|יגואר]]**, אשר יוצרה בין השנים 1954–1957 בבריטניה.

## דגמים
* "XK 140 3.4".
* "XK 140 3.4 SE".
* "C-Type Head MC" (בארצות הברית, דגם קופה).

## "יגואר XK140"

* יוצרו 8,884 יחידות.
* תצורות: 2 דלתות קבריולה רודסטר, 2 דלתות קופה.
* 2 מושבים.
* מנוע קדמי, מנוע בנזין, הנעה אחורית
* קיבולת מכל דלק - 63.6 ליטר (דגם "רודסטר").

## גלריה

קובץ:Jaguar Cabrio 1 m.jpg | "יגואר XK140", קבריולה
קובץ:Jaguar XK140 002.jpg | "יגואר XK140", קבריולה
קובץ:Jaguar XK140 (2010).jpg | "יגואר XK140", קופה
קובץ:XK140 Front.JPG | "יגואר XK140", קופה
קובץ:Jaguar XK 140 (5307834435).jpg | "יגואר XK140", קופה
קובץ:Jaguar XK140-6534 - Flickr - Ragnhild & Neil Crawford.jpg | "יגואר XK140", קופה
קובץ:1954 Jaguar XK140 DHC.jpg | "יגואר XK140", שנת 1954
קובץ:LA2 Jaguar XK 140 DHC 1955 rear.jpg | "יגואר XK140", שנת 1955
קובץ:Automobile 105 (23934493103).jpg | "יגואר XK140"
קובץ:2006 04 29 Veteranbiler010.JPG | "יגואר XK140" - מבט לתא הנהג ולוח מחוונים
קובץ:Jaguar XK140 DHC (1956) (35993162911).jpg | "יגואר XK140", שנת 1956 - מבט לתא הנהג ולוח מחוונים



קובץ:1955 Jaguar XK140MC fastback coupé, Ghia.jpg | "יגואר XK140" דגם "MC", שנת 1955 (שווק בארצות הברית בלבד)
קובץ:Jaguar XK140 (Ghia body) 1955.jpg | "יגואר XK140" דגם "MC", שנת 1955 (שווק בארצות הברית בלבד)


## ראו גם
* יגואר (יצרן רכב)
* יגואר XKSS
* יגואר E-Type
* SS 90
* SS יגואר 100
* יגואר XK120
* יגואר XK180

## קישורים חיצוניים

* 
* 

## הערות שוליים

XK140
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1954
קטגוריה:מכוניות בריטיות
ג'ון ריילי

**ג'ון ריילי** (באנגלית: **John Riley**; 1646 – מרץ 1691) היה צייר פורטרטים אנגלי. הוא צייר דיוקנאות של מלכי אנגליה צ'ארלס השני וג'יימס השני, והיה צייר החצר של ויליאם השלישי ומרי השנייה. אחד מתלמידיו היה ג'ונתן ריצ'רדסון.

## ביוגרפיה וקריירה
ריילי נולד בלונדון, אחד מבניו של ויליאם ריילי, שומר הרשומות במצודת לונדון ועסק בשירות המלוכה והאצולה. בן אחר, תומאס ריילי, היה שחקן.

ריילי למד ציור אצל אייזיק פולר וג'רארד סוסט, ומהאחרון הוא למד סגנון ציור פורטרטים באופן ישיר שהפך את דיוקנאותיו לראויים לציון.

ריילי לא זכה להתבלט עד למותו של סר פיטר לילי. כאשר הוא צייר את הפקיד המלכותי תומאס צ'יפינץ', שהיה מרוצה מתוצאת דיוקנו, והראה זאת למלך. לאחר מכן צ'ארלס השני נתן לריילי כמה עבודות, ובסופו של דבר ישב אצלו לציור דיוקן.

ריילי צייר גם את ג'יימס השני ומרי ממודנה, יחד עם ויליאם השלישי ומרי השנייה. הוא מונה לצייר הראשי של החצר המלכותית, יחד עם סר גודפרי נלר.

נאמר על ריילי שהוא אדם שקט וצנוע ודיוקנאותיו נראים אמיתיים וחיים. עם ביטחון עצמי רב יותר הוא יכול היה להגיע לעמדה של לילי או נלר.

יצירותיו המצליחות ביותר הן שלושה פורטרטים יוצאי דופן של משרתים. הוא צייר דיוקן באורך מלא של בריג'ט הולמס בשנת 1686, הנמצא באוסף המלכותי. היא הייתה דמות משרתת בולטת בחצר המלוכה שתפקידיה כללו ניקוי הדירות המלכותיות. היא כיהנה בתקופת שלטונם של צ'ארלס הראשון, צ'ארלס השני, ג'יימס השני, ויליאם השלישי ומרי השנייה. שני דיוקנאות אחרים, קטנים יותר, של משרתים הם קתרין אליוט (באוסף במלכותי) ו"סקאליון" בגלריית כריסטצ'רץ' באוקספורד.

הוא נעזר בציור התלבושות והאביזרים על ידי ג'ון קלוסטרמן, שסיים כמה מתמונותיו של ריילי לאחר מותו.

ריילי נפטר במרץ 1691, ונקבר בכנסיית סנט בוטולף, בישופסגייט.

בין תלמידיו של ריילי היה ג'ונתן ריצ'רדסון (1667–1745), שהתחתן עם אחייניתו של ריילי, ובהיותו בעצמו המורה של תומאס הדסון (שהיה בתורו המורה של סר ג'ושוע ריינולדס), העבירו מסורת של סגנון בריטי באמנות ובציור דיוקנאות.

## גלריה

File:John Riley - Bridget Holmes (1591-1691) - Google Art Project.jpg | ברידג'ט הולמס 
File:John Riley (1646-1691) (attributed to) - Miss Vernon, Mrs Took - 653196 - National Trust.jpg | העלמה ורנון
File:John Riley (1646-91) - Prince George of Denmark (1653-1708) - RCIN 404447 - Royal Collection.jpg | הנסיך ג'ורג' מדנמרק
File:Portrait of Jemima Crewe, Later Duchess of Kent by John Riley.jpg | ג'מימה קראו
File:Sir Robert Eyre by John Riley.jpg | רוברט אייר
File:King Charles II by John Riley.jpg | המלך צ'ארלס השני
File:John Riley (1646-1691) - Mary Lake (1668–1712), Duchess of Chandos - 884956 - National Trust.jpg | מרי לייק
File:John Riley (1646-1691) - Barbara Bellasis (c.1645–1708), Mrs Walter Strickland - 998425 - National Trust.jpg | ברברה בלאסיס
File:AshmoleRiley.jpg | אליאס אשמול


## קישורים חיצוניים

## הערות שוליים

קטגוריה:ציירים בריטים
קטגוריה:ילידי 1646
קטגוריה:נפטרים ב-1691